Diari Oficial de la Generalitat Valenciana


Sumari del DOGV 9216, del 16-11-2021 (2021/10900)

RESOLUCIÓ de 22 de juny de 2021, de la Direcció General d'Indústria, Energia i Mines, per la qual s'accepta la renúncia d'I-DE Redes Eléctricas Inteligentes, SAU, i es deixa sense efecte la Resolució de 4 de febrer de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 400/220/132/33/20 kV, denominada «ST Benejama», al terme municipal de Beneixama, en la part corresponent a les instal·lacions elèctriques de distribució, i declara conclús el procediment. Expedient ATRCCT/2008/179/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/10077


Data del document
:   22-06-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 22 de juny de 2021, de la Direcció General d'Indústria, Energia i Mines, per la qual s'accepta la renúncia d'I-DE Redes Eléctricas Inteligentes, SAU, i es deixa sense efecte la Resolució de 4 de febrer de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 400/220/132/33/20 kV, denominada «ST Benejama», al terme municipal de Beneixama, en la part corresponent a les instal·lacions elèctriques de distribució, i declara conclús el procediment. Expedient ATRCCT/2008/179/03. [2021/10438]  
  
Antecedents  
Primer. Amb data 21 d'agost de 2008, Iberdrola Distribución, SAU, va presentar davant l'aleshores Servei Territorial d'Energia d'Alacant, una sol·licitud d'autorització administrativa i aprovació del projecte d'execució per a l'ampliació de la subestació transformadora de 400/220/132/33/20 kV, denominada «ST Benejama», situada al km 45 de la carretera comarcal de Villena a Ontinyent, al terme municipal de Beneixama, província d'Alacant.  
L'abast de les instal·lacions de distribució sol·licitades comprenia:  
  
- Ampliació del sistema de 132 kV, d'intempèrie, amb configuració elèctrica de doble barra, amb una nova posició de transformador de potència, que ocuparà l'existent de reserva, per al nou autotransformador (AT-5), dotat d'1 interruptor automàtic tripolar d'hexaflorur de sofre (SF6), 3 seccionadors, 3 transformadors d'intensitat i 3 autovàlvules.  
  
- Instal·lació d'un (1) autotransformador de potència (AT-5) de relació de transformació 400/138/33 kV i potències 450/450/100 MVA, al qual van associades 3 autovàlvules de protecció en el costat de 400 kV, i 3 autovàlvules de protecció en el costat de 132 kV.  
Segon. Amb data 4 de febrer de 2009, es va emetre una resolució (DOGV 5988, 03.04.2009) de la Direcció General d'Energia, per la qual s'atorgava a Iberdrola Distribución Eléctrica, SAU, autorització administrativa i s'aprovava el projecte d'execució per a l'ampliació de la subestació transformadora objecte de l'expedient, amb l'abast descrit en el punt anterior.  
Tercer. Amb data 15 de novembre de 2011, la interessada va presentar un escrit en què manifestava la voluntat de desistir de l'expedient objecte de la resolució referenciada en el punt anterior, sobre la base que les obres autoritzades no es duran a terme. Referent a això, cal matisar que ha d'interpretar-se la sol·licitud com una renúncia, ja que es tracta d'un dret atorgat per un acte administratiu, com és la resolució d'autorització esmentada.  
Quart. Amb data 4 de setembre de 2018, la Subdirecció General d'Energia i Mines va sol·licitar a la interessada la documentació i justificació acreditativa de la no necessitat d'executar les instal·lacions autoritzades, tenint en consideració que aquestes es van autoritzar per a donar resposta a l'increment de la demanda d'energia en la zona de Castalla-Ibi.  
Cinqué. Amb data 15 de febrer de 2021, té entrada un escrit d'I-DE Redes Eléctricas Inteligentes, SAU (anteriorment Iberdrola Distribución Eléctrica, SAU) en què exposa, en síntesi, com a motius del desistiment, que, inicialment i davant de l'elevat increment de la demanda en la zona de Castalla-Ibi, es va considerar com a solució ampliar la «ST Benejama» construint un nou doble circuit en 132 kV des de la línia existent Beneixama-Castalla a 132 kV i una nova «ST Castalla 132/20 kV». Per a això va ser necessari l'augment de potència en les barres de 132 kV de la «ST Benejama» per mitjà de les instal·lacions mencionades en el punt primer. No obstant això, per Acord del Consell de Ministres de 30 de maig 2008, es va aprovar el document de «Planificació dels Sectors d'Electricitat i Gas 2008-2016» i l'Ordre ITC/2906/2010, de 8 de novembre, per la qual s'aprovava el «Programa anual d'instal·lacions i actuacions de caràcter excepcional de les xarxes de transport d'energia elèctrica i gas natural», en què es planificava la subestació «ST Castalla 220/132/20 kV», subestació pròxima a l'entorn esmentat de la zona de Castalla-Ibi. Per tant, dequeia la necessitat de la segona unitat 400/132 kV de Beneixama i la seua posició de transformador en el sistema de 132 kV.  
No obstant això, la línia elèctrica d'alimentació a la subestació esmentada, denominada línia elèctrica aèria/subterrània (cable) de tensió nominal 220 kV d'entrada/eixida en la «ST Castalla 220/132/20 kV» des de la línia 220 kV Beneixama - Novelda (Exp. ATLINE/2010/376/03), titularitat de Red Eléctrica de España, SA Unipersonal, i autoritzada per mitjà de la Resolució, de 23 de novembre de 2015, de la Direcció General d'Indústria i Energia (DOGV 7702, 21.01.2016), va passar a una situació d'inviabilitat econòmica d'execució amb motiu de diferir la solució projectada per l'abast previst en el nou i vigent document de «Planificació Energètica. Pla de Desenvolupament de la Xarxa de Transport d'Energia Elèctrica 2015-2020» (aprovat pel Consell de Ministres el 16.10.2016). Aquests fets van propiciar una nova solució tècnica consistent a desdoblegar la subestació esmentada en dues instal·lacions, deixant la part de distribució 132/20 kV en la ubicació inicial, que va passar a denominar-se la subestació «ST Bastá 132/20 kV» i connectada a la línia de 132 kV Ibi - Villena, i desplaçant la part de transport 220 kV, juntament amb la transformació a 132 kV per a injectar a la línia esmentada, a la nova subestació «ST Castalla 220/132 kV», reubicada en un nou emplaçament pròxim a la traça aèria de la línia esmentada.  
Així els fets, per mitjà de la Resolució, de 12 de setembre de 2016, de la Direcció General d'Indústria i Energia, va ser autoritzada la subestació «ST Bastá 132/20 kV», titularitat d'I-DE Redes Eléctricas Inteligentes, SAU, instruïda en l'expedient ATRCCT/2016/53/03 (DOGV 7904, 26.10.2016), que va obtindre resolució d'autorització d'explotació en data 29 de juny de 2018. D'igual manera, consten sengles resolucions de dates 10 i 11 de juny de 2020, per mitjà de les quals es va autoritzar Red Eléctrica de España, SAU, i Iberdrola Distribución Eléctrica, SAU, respectivament, les instal·lacions de transport i distribució de la subestació «ST Castalla 220/132 kV», instruïdes en els expedients ATASCT/2017/102/03 per a les instal·lacions de transport (DOGV 8890, 25.08.2020), i ATASCT/2017/101/03 per a les instal·lacions de distribució (DOGV 8890, 25.08.2020), que donaven, per tant, solució a les necessitats d'energia elèctrica de l'entorn de Castalla-Ibi.  
Sisé. En l'expedient administratiu no consten tercers interessats en el procediment en curs, i tenint en compte les característiques del projecte presentat, no concorre interés general en la seua resolució.  
Seté. El procediment administratiu corresponent a aquesta sol·licitud ha sigut tramitat amb l'expedient de referència ATRCCT/2008/179/03, incoat a aquest efecte per l'aleshores Servei Territorial d'Energia d'Alacant.  
  
Fonaments de dret  
Primer. D'acord amb el que disposen l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat per mitjà de l'Ordre 1/2021, de 6 d'abril, i de conformitat amb el títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
Segon. En virtut de la disposició transitòria segona de la Llei 24/2013, de 26 de desembre, del sector elèctric, en relació amb els expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins a la seua resolució conforme a la legislació anterior. Així mateix, aquests procediments continuaran sent tramitats fins a la seua resolució per l'Administració o organisme regulador que siga competent conformement a la legislació anterior, al qual correspondrà igualment la resolució dels recursos que, si escau, puguen interposar-se.  
Tercer. D'acord amb els incisos a i c de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la llei aquesta no els serà aplicable, i es regiran per la normativa anterior, mentre que els actes dictats amb posterioritat a la seua entrada en vigor, quant al règim de recursos, es regiran per les disposicions d'aquella.  
Quart. D'acord amb els articles 90 i 91 de la Llei 30/199, de 26 de novembre, de règim jurídic de les administracions públiques i del procediment administratiu comú, qualsevol interessat pot renunciar als seus drets i fer-ho per qualsevol mitjà que en permeta la constància, que s'acceptarà de pla per l'Administració que declararà conclús el procediment, resolc:  
  
Primer  
Acceptar de pla la renúncia presentada per I-DE Redes Eléctricas Inteligentes, SAU, i deixar sense efectes la Resolució de 4 de febrer de 2009, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 400/220/132/33/20 kV, denominada «ST Benejama», al terme municipal de Beneixama, en la part corresponent a les instal·lacions elèctriques de distribució (DOGV Núm.5988 / 03.04.2009), i declarar conclús el procediment de l'expedient ATRCCT/2008/179/03.  
  
  
Segon  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La publicació d'aquesta resolució en el Boletín Oficial del Estado, a l'efecte de notificació de la present resolució, quan els interessats siguen desconeguts, s'ignore el lloc de la notificació o bé, intentada aquesta, no s'haja pogut practicar, tot això d'acord amb el que determina l'article 44 de la Llei 39/2015, d'1 d'octubre, del procediment administratiu comú de les administracions públiques.  
  
- La notificació de la present resolució a I-DE Redes Eléctricas Inteligentes, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o degueren emetre, condicionat tècnic al projecte d'execució, així com als que hi hagen presentat al·legacions.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra aquesta resolució, que no és definitiva en via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes comptat des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de juny de 2021.- La directora general d'Indústria, Energia i Mines: Maria Empar Martínez Bonafé.